section_heading: Politički život
paragraph_text: Kada je dvije godine kasnije postalo jasno kako će idući makedonski pohod poduzeti Filipov sin Aleksandar Makedonski koji je predvodio neusporedivo veće snage, Memnon je satrapima iz Male Azije predlagao da se Makedoncima nema smisla suprotstavljati na bojnom polju, odnosno da će se pohod zaustaviti posredno; strategijom spaljene zemlje i korištenjem perzijske mornarice koja je trebala pokidati Aleksandrove linije opskrbe u Egejskom moru te ga tako logistički iscrpiti.